प्यार चाहे किसी से भी हो, चाहे वो माता पिता से हो , भाई बहन से हो , बच्चों से हो, मित्र से हो, प्रेमी प्रेमिका से हो, हमें उनके प्रति ईमानदार और सच्चा रहना सिखाता है। प्यार का एहसास एक अलग ही ख़ुशी देती है। जिससे हम प्यार करते हैं, उसकी बातें, उसके साथ बिताये गये पल हमें जिंदगी भर की ख़ुशी देते हैं। किसी से बिछड़ने पर, दूर हो जाने पर, उसके वियोग में दिल में जो तड़प होती है, जो दर्द होता है, उसका एहसास हर दुःख, हर दर्द से अलग होता है, गहरा होता है। किसी से प्यार, किसी के प्रति लगाव ही वह चीज है जो हमें सच्चे सुख, सच्ची ख़ुशी, सच्ची तड़प, सच्चे दर्द से अवगत कराता है। प्यार की ख़ुशी और दर्द से बढ़कर दुनियाँ में ना कोई ख़ुशी है और ना ही कोई दर्द है। प्यार हमें सच्ची ख़ुशी, सच्चे सुख, सच्चे दुःख, सच्चे दर्द में फर्क करना सिखाता है। प्यार हमें सारी दुनियाँ से लड़ना सिखा देता है। एक अच्छा इंसान बनना सिखाता है।